Maponus
Maponus var en gallo-romersk gud, der især blev dyrket i Nordengland. Han er et eksempel på en keltisk gud af typen ’ung mand’.
Maponus er den ældst kendte form af den 1000 år yngre walisiske skikkelse Mabon ap Modron og den irske Oengus in Mac Óc. Han blev ofte identificeret med den græsk-romerske gud Apollon og også afbildet som en ung mand. En gallisk blyplade med en forbandelse fra Chamaliéres i Frankrig påkalder ham sammen med underverdens guder.